958-2022

|  |  |
| --- | --- |
| **01.09.****četvrtak** | Okupljanje grupe u Zračnoj luci Split u 10,00 sati. U poznavanje sa voditeljem putovanja, podjela putne dokumentacije i prijava na let za Rim u 12,00 sati. Po slijetanju u zračnu luku Fiumicino u 13,10 sati transfer autobusom do hotela uz panoramski razgled grada. Prijava i smještaj hotel. Kraći odmor. Odlazak u šetnju središtem grada sa voditeljem putovanja. Povratak u hotel. Noćenje.  |
| **02.09.****petak** | Doručak. Odlazak pješice i javnim gradskim prijevozom do ***Vatikana***, najmanje države svijeta, omeđene zidinama i okružene gradom Rimom. Vatikan je središte Katoličke crkve i njenog poglavara Pape. Trgom sv. Petra dominira najistaknutija građevina Vatikana, *BAZILIKA SV. PETRA,* ujedno i najveća crkva na svijetu. Jedna je od najsvetijih mjesta kršćanstva jer se smatra da je podignuta na mjestu grobnice sv. Petra. Slobodno vrijeme za posjet Vatikanskim muzejima i Sikstinskoj kapeli. Povratak u hotel. Noćenje. |
| **03.09.****subota** | Doručak. Odlazak pješice i javnim gradskim prijevozom u razgled ***Rima*** u pratnji lokalnog vodiča. Glavni grad Italije se smjestio na sedam brežuljaka i jedinstveni je spoj antike, Michelangelovih remek-djela i višestoljetno središte kršćanskog svijeta. Centar je bogate antičke kulture od koje je ostalo mnogo spomenika do današnjih dana. Obilazak grada: *COLOSSEUM* koji se još zove i Flavijev amfiteatar u kojem su se održavale borbe gladijatora, *PANTHEON* ili Hram svih bogova je jedna od najočuvanijih građevina starog Rima, *PIAZZA VENEZIA* na kojoj se nalazi grob Neznanom junaku, spomenik kralju Viktoru Emanuelu II i veličanstvena palača Venezia, *PIAZZA DEL POPOLO* rimski trg sa poznatim rimskim obeliskom, *FONTANA DI TREVI* najpoznatija rimska Fontana, *PIAZZA DEL SPAGNA* jedan od najljepših rimskih trgova i najpopularnije rimsko okupljalište sa poznatim španjolskim stubama, *PIAZZA NAVONE* živopisni trg smješten na nekadašnjem Domicijanovom stadionu iz 1. st.. Slobodno vrijeme za osobne programe. Povratak u hotel. Noćenje.  |
| **04.09.****nedjelja** | Doručak. Odjava iz hotela i pohrana prtljage. Slobodno vrijeme za osobne programe. U dogovoreno vrijeme povratak u hotel, preuzimanje prtljage i transfer do zračne luke. Prijava na let za Split u 13,45 sati. Dolazak u splitsku zračnu luku u 15,00 sati.  |

CIJENA ARANŽMANA:

|  |  |
| --- | --- |
| Uplata kod prijave: **1.000,00 kuna** (iznos promjenjiv - ovisno o cijeni zrakoplovne karte)Doplata za 1/1 sobu: 790,00 kuna Mogućnost obročne otplate karticama | **25 – 29 putnika - 3.990,00 kuna****20 – 24 putnika – 4.090,00 kuna****15 – 19 putnika – 4.190,00 kuna** |
|  |  |

**Program uključuje**: prijevoz zrakoplovom na relaciji Split – Rim – Split sa uključenim zrakoplovnim pristojbama, ručnu prtljagu dimenzija 40cm x 20cm x 25cm, kabinsku prtljagu dimenzija 55cm x 40 cm x 20 cm do 10 kg, transfer Zračna luka Fiumicino – Rim – Zračna luka Fiumicino, smještaj u hotelu 3\*/4\* na bazi tri noćenja sa doručkom, boravišnu pristojbu, razglede prema programu putovanja, lokalnog vodiča za razgled Rima i audio slušalice, jamčevinu za turistički paket aranžman, osiguranje od posljedica nesretnog slučaja, putno zdravstveno osiguranje, zakonom propisan PDV, voditelja putovanja i organizaciju putovanja.

**Program ne uključuje**: ulaznice za kulturno-povijesne spomenike i muzeje koji nisu navedeni programom, obroke koji nisu navedeni programom, karte javnog gradskog prijevoza, osobne troškove

**Preporuka**: uplata police od rizika otkaza putovanja: 130,00 kn (plativo isključivo kod uplate rezervacije)

**Važno:** Obzirom na nestabilne cijene pogonskih goriva na hrvatskom i europskom tržištu, Agencija ima pravo povećati osnovnu cijenu paket aranžmana do 8%, bez dodatne suglasnosti putnika. Agencija je dužna o tom povećanju cijene paket aranžmana obavijestiti putnika 20 dana prije polaska na putovanje.

**Hrvatski državljani mogu putovati u Italiju s važećom putovnicom ili osobnom iskaznicom.**